Keisarinn tók fjóra tíma og var virkilega erfiður . Fjögurra tíma keisaraskurð þurfti að gera á kúnni Nótt á bænum Syðri Hömrum í Ásahreppi skammt austan við Selfoss í gærkvöldi en í skurðinum sótti dýralæknir síamstvíbura kálf með tvö höfuð , tvo hala og tvær hryggjasúlur . Magnús Hlynur Hreiðarsson var í fjósinu á Syðri Hömrum í dag . Vísir varar viðkvæma við myndunum . Kristín Þórhallsdóttir , dýralæknir hjá Dýralæknamiðstöðinni á Hellu var mætt aftur í dag í fjósið hjá Jóni Þorsteinssyni , kúabónda til að laga heftin í skurðinum á Nótt eftir keisaraskurðinn í gærkvöldi . Kálfurinn var lifandi fram að burði í en drapst rétt áður en keisaraskurðurinn hófst . „ Þetta er einn búkur með tvö hausa og tvær hryggjasúlur , “ segir Kristín . „ Búkurinn er mjög afmyndaður en dýrið er aðeins með fjórar fætur . Þetta er í fyrsta sinn sem ég lendi í svona með kú . “ Kristín segir að keisaraskurðurinn hafi verið mikil átök . En hvað verður nú um kálfinn eða síamstvíburana ? „ Ég er að hugsa um að fá hann frá Jóni og nota hann við kennslu uppá Landbúnaðarháskóla þar sem ég er að kenna . “